./data/phi0914/phi0014/phi0914.phi0014.perseus-lat2.xml
Titus Livius (Livy)
id Aequimaelium appellatum est            L Minucius †boue aurato† extra portam Trigeminam est donatus, ne plebe quidem       inuita, quia frumentum Maelianum assibus in modios aestimatum plebi diuisit             hunc Minucium apud quosdam auctores       transisse a patribus ad plebem, undecimumque tribunum plebis cooptatum       seditionem motam ex Maeliana caede sedasse inuenio;  ceterum uix credibile est numerum       tribunorum patres augeri passos, idque potissimum exemplum a patricio homine       introductum, nec deinde id plebem concessum semel obtinuisse aut certe       temptasse  sed ante omnia refellit falsum imaginis titulum paucis ante annis       lege cautum ne tribunis collegam cooptare liceret  Q CaeciliusQ IuniusSex Titinius soli ex collegio tribunorum neque tulerant de honoribus Minuci legem       et criminari nunc Minucium, nunc Seruilium apud plebem querique indignam necem       Maeli non destiterant   peruicerunt igitur ut       tribunorum militum potius quam consulum comitia haberentur, haud dubii quin sex       locis—tot enim iam creari licebat—et plebeii aliqui, profitendo se ultores fore       Maelianae caedis, crearentur   plebs quamquam       agitata multis eo anno et uariis motibus erat, nec plures quam tres tribunos       consulari potestate creauit et in iis L QuinctiumCincinnati filium , ex cuius dictaturae inuidia tumultus quaerebatur   praelatus suffragiis Quinctio MamercusAemilius , uir summae dignitatis; L Iulium tertium creant